CONSILIUL MUNICIPAL ORHEI

PROIECT

DECIZIE

Nr.\_\_\_\_\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_

Cu privire la aprobarea Contractului de sponsorizare

între A.O. “Proiecte sociale pentru Moldova”

și Autoritatea executivă a Consiliului municipal Orhei

În conformitate cu art. 10, 118-126 Cod administrativ nr.116/2018; art. 14 (3) din Legea privind administrația publică locală nr. 436/2006; art.1 art.3 din Legea nr. 1420/2002 cu privire la filantropie și sponsorizare, având în vedere necesitatea susținerii bugetului municipal în vederea realizării proiectului și oferirii suportului material adresate familiilor cu copii nou-născuți din municipiul Orhei, aprobat prin decizia Consiliului orășenesc Orhei nr.12.1 din 04.12.2015 "Cu privire la acordul de colaborare cu Asociația Obștească "Pentru Orhei""; decizia Consiliului orășenesc Orhei nr.4.4 din 06.04.2017 "Cu privire la completarea anexei la Acordul de colaborare aprobat prin decizia Consiliului orășenesc Orhei nr.12.1 din 04.12.2015"; în scopul aprobării condițiilor contractului de sponsorizare cu A.O. “Proiecte sociale pentru Moldova” , examinând nota informativă prezentată privind argumentarea acceptării semnării contractului de sponsorizare,

CONSILIUL MUNICIPAL ORHEI DECIDE :

1. Se aprobă Contractul de sponsorizare, încheiat dintre A.O. “Proiecte sociale pentru Moldova” și Autoritatea executivă a Consiliului municipal Orhei, semnat de către Primarul municipiului Orhei dl. Pavel VEREJANU, obiectul căruia constituie sponsorizarea în mijloace financiare sub formă de ajutor material benevol, pentru stimularea familiilor cu copii nou-născuți din municipiul Orhei (se anexează).
2. Se confirmă împuternicirile Primarului municipiului Orhei dl. Pavel VEREJANU, care va semna din partea Autorității executive a Consiliului municipal Orhei, Contractul de sponsorizare încheiat cu A.O. “Proiecte sociale pentru Moldova”.
3. Autoritatea executivă a Consiliului municipal Orhei:

3.1. va întreprinde acțiunile necesare pentru realizarea obiectului Contractului de sponsorizare;

3.2. va ține evidența conformă a mijloacelor financiare transmise în conformitate cu prevederile legislației în vigoare.

1. Prezenta decizie intră în vigoare la data includerii acesteia în Registrul de stat al actelor locale și poate fi atacată la Judecătoria Orhei în termen de 30 zile de la data comunicării.
2. Controlul asupra respectării prevederilor prezentei Decizii revine viceprimarului municipiului Orhei pe domeniul social dl Valerian CRISTEA.

Primar al municipiului Orhei Pavel VEREJANU

Viceprimar Anastasia ȚURCAN

Viceprimar Valerian CRISTEA

Viceprimar Cristina COJOCARI

Contabil șef Svetlana ZINICOVSCHI

Specialist principal Grigore MÎRA

Secretar al Consiliului municipal Orhei Ala BURACOVSCHI

Autor: specialist principal Natalia NEGRU

Specialist principal Alina TRUSOVSCAIA

**Contract de Sponsorizare**

”\_\_\_\_”\_\_\_\_\_\_\_\_\_\_\_\_2020 mun. Orhei

1. **PĂRȚILE CONTRACTANTE**

**Încheiat între:**

1. **Asociația Obștească „Proiecte Sociale pentru Moldova”,** cu sediul în mun. Orhei, str. Vasile Lupu nr.36, of. 331, în calitate de **Sponsor,** reprezentat legal de Sergiu ȘARGU, pe de o parte,
2. **Autoritatea executivă a Consiliului municipal Orhei,** cu sediul în mun. Orhei, str. V.Mahu, 160, reprezentat de Primarului municipiului Orhei, dl Pavel VEREJANU, denumit în continuare **Beneficiar,**  pe de altă parte.

Părțile au convenit la încheierea prezentului ***Contract de sponsorizare,*** denumit în continuare **Contract,** în următoarele condiții:

1. **OBIECTUL CONTRACTULUI**
2. Obiectul acestui **Contract** este sponsorizare sub formă bănească pentru: **oferirea suportului material unic la nașterea copilului în familiile care au stabilit domiciliul și/sau viza de reședință în municipiul Orhei și care locuiesc nu mai puțin de 12 luni în teritoriul administrat până la nașterea copilului,** numit în continuare „Proiect”.
3. La solicitarea Beneficiarului i se va acorda sponsorizare pentru fiecare nou-născut. Suma ajutorului financiar este stabilită conform Regulamentului privind modalitatea acordării ajutoarelor materiale unice adresate familiilor cu copii nou-născuți, aprobat prin decizia Consiliului orășenesc Orhei nr.12.1 din 04.12.2015.
4. **Beneficiarul** acceptă ajutorul acordat, și îl reflectă în documente contabile cu prevederile cuprinse în prezentul Contract și cu legislația națională.
5. **DURATA CONTRACTULUI**
6. **Contractul** produce efecte de la data semnării lui de către ambele părţi.
7. Durata **contractului**: începând cu data semnării prezentului Contract, respectiv până la data de \_\_\_\_\_\_\_\_\_\_\_\_\_\_\_\_\_.
8. Prezentul **contract** poate fi reziliat de către una dintre părți cu un preaviz de 10 zile.
9. **MODUL DE ACORDARE A SPONSORIZĂRII.**
10. **Sponsorul** va acorda ajutorul solicitat în baza solicitărilor adresate de către Beneficiar.
11. Sponsorizarea se va efectua în formă bănească.
12. Sponsorul va acorda ajutorul solicitat de beneficiar în limita posibilităților financiare.
13. Valoarea sponsorizării acordate de Sponsor (în dependență de numărul nou-născuților) se va stabili lunar în baza Registrului de evidență a Beneficiarului.
14. După acordarea sponsorizării Beneficiarul se obligă să efectueze achitarea ajutorului material unic pentru familii cu nou-născuți conform Regulamentului privind modalitatea acordării ajutoarelor materiale unice adresate familiilor cu copii nou-născuți, aprobat prin decizia Consiliului orășenesc Orhei nr.12.1 din 04.12.2015.

## VI. OBLIGAŢIILE PĂRŢILOR

## a) Obligaţiile Beneficiarului

1. Beneficiarul are obligația să acorde asistență deplină Sponsorului sau executorilor în vederea realizării Proiectului.
2. Să asigure toate condițiile pentru efectuarea verificărilor, accesul la toate documentele aferente obiectivului.
3. Beneficiarul se obligă să îndosarieze și să predea toate documentele originale Sponsorului, inclusiv documentele contabile aferente Proiectului, privind activitățile de acordarea ajutorului din partea Sponsorului, în conformitate cu actele legislative RM, astfel încât acestea să fie ușor accesibile și să permită verificarea lor de către Sponsor.
4. Beneficiarul se obligă să respecte legislația în domeniul sponsorizării în conformitate cu Legislația RM.

**b) Obligaţiile Sponsorului**

1. **Sponsorul** se obligă să informeze **Beneficiarul** cu privire la orice decizie luată care poate afecta implementarea realizarea obiectivelor.
2. **Sponsorul** va acorda ajutorul solicitat de beneficiar în limita posibilităților financiare.
3. Pe parcursul implementării Proiectului, în scopul bunei implementări a acestuia, îndeplinirii efective a Contractului de sponsorizare, Sponsorul va emite, dacă este cazul, instrucțiuni, care au caracter obligatoriu pentru Beneficiar.
4. **RĂSPUNDERE**
   1. Beneficiarul își va asuma integral răspunderea pentru prejudiciile cauzate din vina sa, față de Sponsor, terți, care participă la implementarea Proiectului, cât și contractanții acestora, pe tot parcursul implementării Proiectului.
   2. Beneficiarul este obligat să întoarcă sumele obținute prin prezentul contract, dacă ele au fost cheltuite în scopurile nestipulate în prezentul Contract.
5. **CONFIDENŢIALITATE**
6. Părţile se angajează să păstreze confidenţialitatea documentelor, materialelor, datelor şi informaţiilor în legătură cu realizarea obiectivelor.
7. Nu sunt considerate confidenţiale documentele, materialele, datele şi informaţiile folosite în scop publicitar pentru informarea şi promovarea utilizării sponsorizării primite***.***
8. De asemenea, nu sunt considerate confidenţiale documentele, materialele, datele şi informaţiile devenite publice ca urmare a implementării Proiectului, în conformitate cu legislaţia aplicabilă.
9. **RECHIZITELE BANCARE ȘI SEMNĂTURI PĂRȚILOR**

|  |  |
| --- | --- |
| **Sponsor** | **Beneficiar** |
| |  | | --- | | **Asociaţia Obştească**  **"Proiecte sociale pentru Moldova"**  Adresa: mun. Orhei, str. v. Lupu nr.36, of.331  Cod fiscal: 1020620001372 | | **Primăria mun. Orhei**  Adresa:mun.Orhei, str.Vasile Mahu nr. 160 Cod fiscal: 1007601008007  Banca: MF – Trezoreria Regională Centru  Codul bancii: TREZMD2X  IBAN: MD82TRGDAC14411364010000 |
| **\_\_\_\_\_\_\_Sergiu ȘARGU\_\_\_\_\_\_\_\_\_\_\_\_\_\_\_\_\_\_\_\_**  (numele, prenumele, semnătura) | **\_\_\_\_Pavel VEREJANU\_\_\_\_\_\_\_\_\_\_\_\_**  (numele, prenumele, semnătura) |

**Grigore MÎRA\_\_\_\_\_\_\_\_\_\_\_\_**

(numele, prenumele, semnătura)

Notă informativă

La proiectul de decizie nr. \_\_\_\_\_\_\_ din \_\_\_\_\_\_\_\_\_\_\_\_2020

**„Cu privire la aprobarea Contractului de sponsorizare între AO "Proiecte sociale pentru Moldova" și Autoritatea executivă a Consiliului municipal Orhei"**

|  |
| --- |
| Denumirea autorului şi, după caz, a participanţilor la elaborarea proiectului:  – specialist principal Natalia NEGRU;  Cu suportul serviciului juridic – specialist principal Grigore MÎRA; |
| 2. Condiţiile ce au impus elaborarea proiectului de act normativ şi finalităţile urmărite – obiectul Contractului constituie sponsorizarea în mijloace financiare sub formă de ajutor material benevol, pentru stimularea familiilor cu copii nou-născuți din municipiul Orhei |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene – nu este cazul. |
| 4. Principalele prevederi ale proiectului şi evidenţierea elementelor noi:  În conformitate cu art. 10, 118-126 Cod administrativ nr.116/2018; art. 14 (3) din Legea privind administrația publică locală nr. 436/2006; art.1 art.3 din Legea nr. 1420/2002 cu privire la filantropie și sponsorizare, având în vedere necesitatea susținerii bugetului municipal în vederea realizării proiectului și oferirii suportului material adresate familiilor cu copii nou-născuți din municipiul Orhei, aprobat prin decizia Consiliului orășenesc Orhei nr.12.1 din 04.12.2015 "Cu privire la acordul de colaborare cu Asociația Obștească "Pentru Orhei""; decizia Consiliului orășenesc Orhei nr.4.4 din 06.04.2017 "Cu privire la completarea anexei la Acordul de colaborare aprobat prin decizia Consiliului orășenesc Orhei nr.12.1 din 04.12.2015"; |
| 5. Fundamentarea economico-financiară :  art.1 art.3 din Legea nr. 1420/2002 cu privire la filantropie și sponsorizare |
| 6. Modul de încorporare a actului în cadrul normativ în vigoare – nu este cazul. |
| 7. Avizarea şi consultarea publică a proiectului – proiectul este publicat pentru transparență decizională pe pagina web a Primăriei municipiului Orhei |
| 8. Constatările expertizei anticorupție – nu este cazul. |
| 9. Constatările expertizei de compatibilitate – nu este cazul. |
| 10. Constatările expertizei juridice – proiectul de decizie este avizat de specialistul jurist al primăriei Orhei dl Grigore MÎRA. |
| 11. Constatările altor expertize – nu au fost efectuate. |

Executor: specialist principal

Natalia NEGRU